7 เหตุผลว่าทำไมต้องวางแผนการเงิน มีอะไรบ้าง
7 เหตุผลว่าทำไมต้องวางแผนการเงิน ได้แก่


1. คนอายุยืนขึ้น จากสถิติ (สำนักงานสถิติ) ปี 2538 อายุเฉลี่ยของผู้ชาย มีอายุ 69.9 ปี ผู้หญิง 74.9 ปี ส่วนปี 2564 อายุเฉลี่ยของผู้ชาย มีอายุ 74.39 ปี ผู้หญิง 80.6 ปี คาดการณ์ว่า เด็กที่เกิดในวันนี้อาจจะมีอายุได้ถึง100ปี ลองนึกภาพดูว่ากว่าจะเรียนจบ ปริญญาตรีอายุประมาณ 23ปี แล้วทำงานไปจนถึงอายุ 60 แต่จะต้องเก็บเงินเพื่อใช้ยามเกษียณอย่างน้อย 20-25 ปี จึงเป็นเหตุผลว่าทำไมต้องวางแผน เพราะทำงานประมาณ 30ปี ต้องใช้ ต้องผ่อน ต้องมีค่าใช้จ่ายต่างๆ อีกมากมาย แต่เวลาที่ไม่ได้ทำงานแล้วกลับเป็นเวลาที่ใช้เงินจากการเก็บหรือลงทุนอีกตั้งนาน ถ้าไม่วางแผน ไม่มีทางพอแน่นอน ยิ่งถ้าคนที่คิดวางแผนช้า ยิ่งทำให้การวางแผนมีความยากและซับซ้อนมากขึ้น


2. โครงสร้างทางสังคมที่เปลี่ยนไป หาได้น้อยมาที่ในบ้านหรือครอบครัว มีอย่างน้อย 3 Generation อยู่ร่วมกัน ซึ่งแตกต่างจากสมัยก่อน มีตั้งแต่ปู่ทวด ย่าทวด คุณปู่คุณย่า พ่อแม่ พี่ป้าน้าอา อยู่รวมกันเป็นครอบครัวใหญ่ ปัจจุบันส่วนใหญ่จะมีครอบครัวที่เล็กลง มีเพียง 2 Generation เท่านั้นที่อาศัยอยู่รวมกัน คือ มีเพียง พ่อ แม่ ลูก อาศัยกันแบบชีวิตคนเมืองที่ดูแลลูกกับตัวเองก็ลำบากแล้ว หาได้น้อยมากที่สามารถจะดูแลได้มากว่านั้น โครงสร้างที่เปลี่ยนไปนั้นทำให้มีความลำบากมากขึ้นในโลกปัจจุบันที่ดูแลหลายๆ Generation ในเวลาเดียวกัน ซึ่งในอนาคตก็จะยากขึ้นไปอีก ดังนั้น คนในรุ่นนี้ที่จะเป็นคนสูงอายุในอนาคตข้างหน้าก็เช่นเดียวกัน ความหวังที่จะพึงพาคนรุ่นต่อไปก็จะยากเพิ่มมากขึ้นไป แถมคนในปัจจุบันก็มีลูกน้อยลง เนื่องจากเห็นความยากลำบากในการที่ต้องมีค่าใช้จ่ายที่สูงมากขึ้นหากต้องมีลูก หรือเลือกที่จะมีลูกเพียง 1-2 คนเท่านั้น นั่นส่งผลกระทบต่อโครงสร้างทางสังคม ให้ประเทศไทยเข้าสู่สังคมผู้สูงอายุเร็วขึ้นและทวีความรุนแรงของปัญหา Aging society มากขึ้น ประเทศไทยก็เป็นหนึ่งในประเทศที่เข้าสู่ Aging society แล้ว ทำให้คนทำงานมีน้อยลง แต่ผู้สูงอายุมากกว่าแรงงาน ไม่ใช่แต่ประเทศไทยเท่านั้น ยังมีหลายประเทศในโลกนี้เข้าสู่ปัญหานี้ เพียงแต่บางประเทศเป็นประเทศที่พัฒนาแล้ว พูดง่ายๆ คือรวยแล้วค่อยแก่ แต่แก่แล้วยังไม่รวยเท่านั้นเอง หากไม่ได้เตรียมการไว้จะเป็นหนึ่งในคนที่ “แก่ก่อนรวย” เช่นกัน


3. สวัสดิการรัฐไม่เพียงพอ นอกจากปัญหาที่ประเทศไทยเข้าสู่สังคมผู้สูงอายุไปเรียบร้อยแล้วนั้นยังส่งผลสวัสดิการภาครัฐไม่เพียงพอเพราะคนทำงานมีจำนวนน้อยลง เงินที่จะเข้าสู่ระบบสวัสดิการนั้นก็ไม่เพียงพอไปด้วย นั่นคือคนที่อยู่ในวัยแรงงานน้อย แต่ต้องเอาเงินจำนวนมากมาสนับสนุนโครงสร้างสวัสดิการที่มีได้ไม่เพียงพอ หากเป็นผู้ชราภาพคืออายุตั้งแต่ 60 ขึ้นไปเดือนละ 600 บาท เฉลี่ยวันละ 20 บาท หรือถ้าเป็นสวัสดิการประกันสังคมที่ผู้ประกันตนส่งเงินเข้ากองทุนไปมากกว่า 180 เดือน หรือ 15 ปี จะได้เงินตั้งแต่เดือนละ 1,650-15,000 บาท (ทั้งนี้ขึ้นอยู่กับกับเงินที่ส่งเข้ากองทุน) ดังนั้นจึงชวนมานึกดูว่าปัจจุบันใช้จ่ายเท่าไหร่เพื่อที่จะตอบโจทย์พื้นฐานของชีวิต ยังไม่รวม  Lifestyle ที่อยากทำเมื่อเกษียณแล้ว คำนวนจากประมาณการคือ 70% ของค่าใช้จ่ายปัจจุบันเปรียบเทียบกับสวัสดิการที่ได้ เพียงพอกับความต้องการหรือไม่ ถ้าคำตอบคือ “ ไม่ “ นั่นเป็นเหตุผลว่าควรจะรีบวางแผนได้แล้ว


4. ค่าครองชีพสูงขึ้น สังเกตไหมว่า ตอนยังเด็กๆ เงิน 20 บาท กินขนมได้ทั้งวันแล้วปัจจุบันเงิน 2 0บาท หาซื้อกาแฟแก้วนึงยังหายากเลย ตอนนี้กาแฟโบราณที่ขายตามทางทั่วๆ ไปยังแก้วละ 25 บาทขึ้นไปเลย ทั้งนี้ที่สินค้าราคาสูงขึ้นไปเรื่อยๆ นั้นมาจากผลของเงินเฟ้อนั้นเอง ไม่ใช่แค่อาหารเท่านั้น ไม่ว่าจะเป็นบ้านและที่ดินที่อยู่อาศัย ค่าน้ำ ค่าไฟ น้ำมัน ปัจจัยพื้นฐานที่สนองความเป็นอยู่ในชีวิตประจำวันมีผลกระทบทุกอย่างและไม่มีวันที่หยุดเงินเฟ้อนี้ได้ ดังนั้นเมื่อไม่สามารถจะหยุดเงินเฟ้อได้ ก็ต้องเตรียมการรับกับสถานการณ์ให้ได้ ใครที่เตรียมการรับได้นั้นคือผู้อยู่รอดเท่านั้นเอง นั่นจึงเป็นเหตุผลว่าเมื่อคิดถึงเกษียณ ต้องคิดถึงเงินเฟ้อด้วย แต่จะมากน้อยขึ้นอยู่กับเศรษฐกิจ ณ ปัจจุบันตอนนั้น ซึ่งเมื่อมิถุนายนปี 65 เงินเฟ้อพุ่งไปถึง 7.66% หากไม่ได้ประมาณการไว้ จะเจอกับปัญหา เงินหมดทั้งที่มีลมหายใจ


5. ผลิตภัณฑ์ทางการเงินมีความซับซ้อนมากขั้น ไม่ว่าจะเป็นกองทุน หุ้น กองทุนที่ Mix หลายๆอย่างเข้าไว้ในกองเดียวกัน อนุพันธ์ คริปโต เงินดิจิตอล ต่างๆ ที่ออกมาในปัจจุบัน รวมถึงความเสี่ยงของแต่ละสินทรัพย์ที่สูงขึ้นเพื่อต้องการผลตอบแทนสูง ชักจูงใจผู้ลงทุน ทั้งในตลาดหลักทรัพย์และนอกตลาดด้วย หากต้องการความมั่นคงโดยออมเงินอย่างเดียวในธนาคาร ความเสี่ยงคือมูลค่าเงินเราลดลงเพราะตามเงินเฟ้อไม่ทันอีก จะไม่ลงทุนเลยก็ไม่ได้ เงินเฟ้อค้ำคออยู่ แล้วจะทำอย่างไรดี ?
วิธีที่จะช่วยให้ความยากนี้น้อยลงไป คือ การลงทุนตามความเสี่ยงที่รับได้จริง ไม่หลงไปกับผลตอบแทนเกินจริง และหมั่นศึกษาเรื่องการออมและการลงทุน การวางแผนในเรื่องการลงทุนจึงมีความสำคัญ พยายามลงทุนในสินทรัพย์ที่มีผู้กำกับดูแลที่น่าเชื่อถือ เช่น ธนาคารแห่งประเทศไทย กลต. เป็นต้น ที่สำคัญควรมีผู้เชี่ยวชาญในการวางแผน ที่พร้อมจะให้คำแนะนำที่เข้าใจง่าย และมีความซื่อสัตย์ด้วย


6. คนอยากเกษียณเร็วขึ้น คนที่เริ่มเข้าสู่ตลาดแรงงาน หรือคนที่ทำงานสักระยะ ในปัจจุบัน มีแนวคิดที่อยากเกษียณเร็วขึ้นเพื่อจะใช้ชีวิตที่เหลือตอบโจทย์ Lifestyle หรือ Passion ของตัวเอง บางคนวางแผนเกษียณตอนอายุ 35 ปี นั้น คือช่วงระยะเวลาการทำงานนั้นสั้นมาก แต่ช่วงระยะเวลาเกษียณยาวมาก สิ่งที่ตามมาคือเงินที่ต้องใช้ในยามเกษียณนั้นมากขึ้นอย่างมีนัยะสำคัญเลยทีเดียว หากมีเป้าหมายของการเกษียณที่เร็วขึ้น ก็ต้องเตรียมการไว้ล่วงหน้าอย่างมีแบบแผนเฉพาะเจาะจงและวินัยในการดำเนินการตามแผนอย่างเคร่งครัดด้วย


7. ความไม่แน่นอนของชีวิต ความแน่นอน คือความไม่แน่นอน เป็นสัจจะธรรมของชีวิต ชีวิตคนเต็มไปด้วยความไม่แน่นอน เมื่อเกิดความไม่แน่นอนกับชีวิตแล้วจะมีวิธีการจัดการ หากได้วางแผนเตรียมการไว้แล้วก็ไม่ต้องกังวล
5.ความรู้ทางการเงิน